लीबिया में नाव पलटी, 11 की मौत; पनामा में बस खाई में गिरने से 39 मरे
50 migrants killed in accidents in two countries, Libya Panama, लीबिया में नाव पलटी, 11 की मौत; पनामा में बस खाई में गिरने से 39 मरे
बुधवार को दो देशों में हुए 2 हादसों में 50 माइग्रेंट्स की मौत हो गई। जबकि 20 से ज्यादा लोग घायल हैं। मृतकों का आंकड़ा बढ़ सकता है। मीडिया रिपोर्ट्स के मुताबिक लीबिया से यूरोप जा रही एक बोट समुद्र में पलटने से 73 लोगों के मारे जाने की आशंका है। नाव में 80 लोग थे, अब तक 11 शव बरामद हुए हैं। इससे पहले सुबह पश्चिमी पनामा में बस खाई में गिरने से 39 लोगों की मौत हो गई, जबकि 20 लोग घायल हैं।
पहला हादसा...
पश्चिमी पनामा में बुधवार तड़के माईग्रेंट्स की एक बस खाई में गिर गई, 39 की मौत
पश्चिमी पनामा में बुधवार तड़के माईग्रेंट्स की एक बस खाई में गिर गई। हादसे में कम से कम 39 प्रवासियों की मौत हो गई और लगभग 20 घायल हो गए। अधिकारियों ने मारे गए लोगों की राष्ट्रीयता के बारे में अभी कुछ नहीं बताया है। माइग्रेंट्स ने कोलंबिया से डेरेन गैप को पार कर लिया था।
पनामा की सरकार आमतौर पर डेरेन को पार करने वाले प्रवासियों को पनामा के दूसरी तरफ कोस्टा रिका सीमा के पास एक शिविर में ले जाती है। पनामा की राष्ट्रीय आव्रजन सेवा की निदेशक समीरा गोज़ाइन ने कहा कि ऐसा लगता है ड्राइवर ने हाईवे पर जाने के लिए मुड़ने की कोशिश की तो हादसा हो गया।
दूसरा हादसा...
लीबिया से यूरोप जा रही बोट समुद्र में पलटी, 73 माइग्रेंट्स के मारे जाने की आशंका, 11 शव मिले
लीबिया से यूरोप जा रही एक बोट समुद्र में पलट गई। हादसे में 73 माइग्रेंट्स के मारे जाने की आशंका है। लीबिया के अधिकारियों ने अब तक 11 लोगों के शव बरामद कर लिए हैं। नाव में 80 माइग्रेंट्स सवार थे। ये लीबिया की राजधानी त्रिपोली से 80 किलोमीटर दूर कसर अल-खैर गांव से यूरोपीय तटों के लिए रवाना हुए थे। 7 माइग्रेंट्स तैरकर बाहर आ गए। बाकी की तलाश की जा रही है।